Laevajuhid saavad koja


Seaduseelnõu teedeministeeriumis väljatöötamisel. 

Teedeministeeriumis on väljatöötamisle laevajuhtide koja seaduse eelnõu. Uude kotta kuuluksid eelnõu järgi kaubalaevade kaptenid, tüürimehed, mehaanikud ja assistendid, raadiooperaatorid ja kipparid. Seaduse-eelnõu esitatakse Vabariigi Valitsusele paari nädala pärast.

Laevajuhtide koja seaduse põhilaused koostati juhtkonna organisatsioonide ja Veeteede Valitsuse poolt välja esialgsel kujul. Möödunud nädalal oli Teedeministeeriumis koosolek, kus lepiti põhimõttelistes seisukohtades üksmeelselt kokku. Pikemaid vaielusi tekitas assistentide, raadiooperaatorite ja kipparite koja liikmeteks võtmise küsimus. Siin võeti vastu lõpuks Veeteede Valitsuse seisukoht, et assistendid ja raadiooperaatorid kuuluvad meil senise praktika järgi ikkagi juhtkonna hulka. Kippari kutsega meremehed on aga tavaliselt väikeste laevade kaptenid ja nad on lähedalt seotud meie rannalaevastiku huvidega.

Uus Eesti
1937